徐顯卿
參考 > 注引

↑  《徐顯卿宦跡圖·孤慕聞聲》：先母亡時不肖十二歲，臨終執不肖手，愴甚。既卒，不肖隨家君臥，夜分，聽隔壁如人走動，有聲，至房門，如門隙中衣裳插入，房內有聲。時家君熟睡，大吼，吼即止，作窹中語。不肖問之，曰：「你母壓我身，定要我去，因憐你，捨不得也。」如是者三。
1 2  《徐顯卿宦跡圖·郡尊折節》：不肖廿五歲為嘉靖辛酉，當應天鄉試。五月，學院發科舉案，不肖首列。時太守太原王公，貳守平陽徐公，期待頗厚。閏五月七日，家君忽一日暴病卒。天明，王徐二公並至，哭之慟。蓋傷不肖坐此失時，又重悲家君之不逮養也。王公延余教其子若弟，因自為文祭先君，庠友唱拜讀文。先君以布衣有此，誠異數。
↑  《明人傳記資料索引》4971：徐顯卿，字公望，號檢菴，長洲人。隆慶二年進士，官至吏部侍郎，萬曆三十年卒。有《天遠樓集》
↑  《明穆宗實錄》：隆慶二年六月辛巳 選進士徐顯卿……三十人為翰林院庶吉士，命管詹事府事禮部尚書兼翰林院學士殷士儋、趙貞吉管教習。
↑  《明穆宗實錄》：隆慶四年三月丙子 授庶吉士朱賡、田一儁、陳於陛、徐顯卿……為翰林院編修。
↑  《明穆宗實錄》：隆慶四年五月庚寅 以翰林院編修…徐顯卿…充世宗肅皇帝實錄纂修官。
↑  《明神宗實錄》：萬曆元年正月辛卯 張居正請開經筵，徐顯卿為展書官。
↑  《明神宗實錄》：萬曆三年三月癸卯 大學士張居正題日講官丁士美等六員輪赴館記注起居，以修撰王家屏、徐顯卿、張位、于慎行、沈懋孝，編修沈一貫編纂章奏。時位方給假在籍，促令復任，以修復史職。上從之。
↑  《明神宗實錄》：萬曆四年六月乙酉 張居正等奏請，修撰徐顯卿充會典纂修官。時方纂修世宗實錄，詔不妨以原務兼修。
↑  《明神宗實錄》：萬曆五年八月己卯 以修實錄升敘翰林修撰徐顯卿為侍讀。
↑  《明神宗實錄》：萬曆七年四月庚子 神宗御皇極殿傳制，遣永康侯徐喬松等、右通政朱南雍等為正使。光祿寺丞周弘祖、侍讀徐顯卿等為副使，持節冊封荊府世子常泴等為荊王等王，及封封丘王妃陳氏等妃。
↑  《徐顯卿宦跡圖·持節楚藩》
↑  《徐顯卿宦跡圖·沖雪還朝》
↑  《明神宗實錄》：萬曆十年十二月己丑 除補翰林院侍讀徐顯卿。
↑  《明神宗實錄》：萬曆十二年二月庚戌 升翰林學士徐顯卿左春坊左諭德兼翰林院侍讀掌坊事，左春坊左中允管國子監司業事。
↑  《明神宗實錄》：萬曆十二年十一月己丑 升左諭德徐顯卿為國子監祭酒。
↑  《明神宗實錄》萬曆十三年二月壬寅朔 命國子監祭酒徐顯卿充經筵講官。
↑  《徐顯卿宦跡圖·歲禱道行》
↑  《明神宗實錄》：萬曆十三年十月甲申 改國子監祭酒徐顯卿為少詹事，充日講官。
↑  《明神宗實錄》：萬曆十四年五月丙午 命詹事府少詹事兼翰林院侍講學士徐顯卿、翰林院編修莊履豐，俱充大明會典纂修官。
↑  《明神宗實錄》：萬曆十四年六月丙戌 升詹事府少詹事兼翰林院侍講學士徐顯卿為詹事府詹事兼翰林院侍讀學士掌院事，詔舊經筵日講。
↑  《明神宗實錄》：萬曆十五年二月戊寅 大典告成……禮部右侍郎張位、于慎行、徐顯卿，……各升俸一級，仍與應得誥命。
↑  《明神宗實錄》：萬曆十五年十二月己巳 以禮部右侍郎于慎行為左侍郎，詹事徐顯卿為右侍郎。
↑  《明神宗實錄》：萬曆十六年八月己亥 禮部題朝鮮國陪臣韓准等進賀表到，柳琠等謝恩畢，賜筵晏如例，遣侍郎徐顯卿待。
↑  《明神宗實錄》：萬曆十六年九月壬子 禮部題朝鮮進賀使臣韓准等賜宴，命侍郎徐顯卿待。
↑  《明神宗實錄》：萬曆十六年九月甲戌 神宗以親閱壽宮工程已有次第，徐顯卿加級賞賚有差。
↑  《明神宗實錄》：萬曆十六年十月乙酉 升禮部右侍郎徐顯卿吏部右侍郎。
↑  《明神宗實錄》：萬曆十六年十二月丁酉 以年節頒賜輔臣申時行及日講官徐顯卿等金幣有差。
↑  《明史·卷230》6020-6023：姜士昌，字仲文，丹陽人。……舉萬曆八年進士，除戶部主事，進員外郎。請帝杜留中，錄遺直，舉召對，崇節儉。尋進郎中。以省親去。還朝，言吏部侍郎徐顯卿搆陷張位，少詹事黃洪憲力擠趙用賢，宜黜之以警官邪。
↑  《明神宗實錄》：萬曆十七年二月乙巳 南京雲南道御史方萬策、江西道御史林可成，交章劾吏部右侍郎徐顯卿，言其擠排張位、沈一貫，使告退；李長春、韓世能使改南，及結納富商，媚事大璫，僭越淫亂，寅緣納賄諸不法事。旨：下吏部。
↑  《明神宗實錄》：萬曆十七年二月丁未 吏部右侍郎徐顯卿疏辯，首言位、一貫告假，各有至情。世能、長春南遷，各由資序。因分晰疏中事求罷斥，凡再上，不許。
↑  《明神宗實錄》萬曆十七年三月戊辰 吏部右侍郎兼翰林院侍讀學士徐顯卿三疏乞歸，許之。以日講官予金幣馳驛。
1 2  《宜興縣志·文苑》：徐顯卿，字公望，原籍蘇州人，以弟顯宰死非命，仇不共國，徙居宜興。隆慶二年成進士，授編修。充經筵日講官，啟沃諄切，天子為動容傾聽。累升吏部右侍郎。請告，奉溫綸馳驛歸。創建義倉，捐金五百為倡。地方有利病，條請必力，非公事，未嘗以寸牘干郡縣。撰詩文多自出機軸，典雅超雋。所著有《天遠樓集》二十六卷。
↑  《明神宗實錄》：萬曆四十七年八月戊午 予原任吏部右侍郎兼翰林院侍讀學士徐顯卿祭葬如例。顯卿，直隸長洲人，隆慶二年進士，改庶吉士，授編修，歷祭酒、少詹，充經筵講官，升吏部右侍郎。被論回籍。三十年十月，卒於家。禮部覆稱纂述功多，啟沃勞久，偶以坦衷招議，旋亦日久論明，遡厥勤勞，應加祭葬，從之。
↑  《徐顯卿宦跡圖·瓊林登第》：隆慶二年余始上春官，以長洲縣學自來聯中者少，絕無妄念。寓惠河寺，老僧號了庵，為余言，元日師徒同發一夢，奇甚。余固詢之，不言，約待揭曉乃言。夢雲佛殿後小佛堂東西各一間，是其師徒臥處，忽變為池，躍一鯉魚，其徒獲之。須臾，天嘿，雷電交作，池水泛溢，波濤洶湧，一大魚從中直飛上天，遂驚醒。既旦，師徒各述其夢，愕然謂奈何兩人之兆一也。是年，余寓西一間，東則山東張清濱寓，為同榜進士。寺中兩廊寓居者共十六人，皆下第。
↑  《徐顯卿宦跡圖·危舟免難》：隆慶壬申，不肖以編修假還里，二月十一日，送友人喪，舟過胥盤之間。是日鬱蒸，熱甚於夏。午後，颶風雷電大作，黑雲瀰天，舟皆不得泊岸，溺者數百餘人。不肖舟如箭東下，舟人謂勢必入前大溪中沒。乃未至大溪半里許，有新修大糧舩被風擊斷鐵索，縱橫水面，糧舩方空，舟尾懸如山高。舟人謂我舟必入其下，不可救。不意我舟將近糧舩，忽轉東向南，與糧舩並橫，緊貼糧舩，糧舩軍夫爭俯身援抱，不肖主僕一一上糧舩畢，而我舟遂離飄至前大溪沒。
↑  《徐顯卿宦跡圖·聖佑己疾》：萬曆辛巳六月廿四日，不肖治疝，藥從外入，里爛深寸許，未潰，束處浮腫，如升如斗，痛苦憂惶，常恐一潰，大命隨之。屢欲收拾，不使入里，而藥毒侵潰，日深一日，遂至寢食俱廢，家人驚怖，兄弟輩在蘇相約來視永訣，不肖惟於枕上思念先父母，欲與同去，淚漬枕席。忽夢赤身入大殿中，上坐隱隱一神明如在，問左右此何處？曰：此孔陵也。不孝惶懼羞澀，恨不能縮地，忽聞殿門外呵道云：衍聖公來拜。不肖即令人辭之曰：裸體不可接見。呵聲從殿後去漸遠，人還報曰：衍聖已如命。不肖速趨出殿外少憇，殿中二婦人各持盒就不肖，一老嫗先開盒，乃熟葫蘆也。余視之有難色，嫗曰：你不食即罷。一少婦啟盒，則熟茄也。余亦不欲食，婦曰：葫蘆既不食，茄又不食，此必重獲譴，遂許食此。婦手持茄進余口云：愣愣咀嚼，中有鹿肉。不肖且食且想，滿口馨香，津液如注，遂醒。口中香味尚在，乃自訴此何時也，待我父母見靈，我即隨往，而乃有此夢，豈未應死耶。天明，不肖趨入書房，遍地滴水，腥臭異常，視之患處已潰，又不從藥孔中出，痛即止，一二日水大下，而㿗消。
↑  《徐顯卿宦跡圖·荊嶽臥病》：萬曆己卯八月初八日，入宜興。庚辰，嫁長女崑山朱氏。時多暇，徧歷張公善卷諸勝。辛巳，遇醫陳嶺泉，避客芙蓉山中。至四月入城，治疝，延至歲終，未平復。壬午夏五月，劉婿就婚於寓。六月，一病幾殆。欲仍避芙蓉山中，而京書至，以假滿不得稽滯，遂匆匆束裝北上。
↑  《徐顯卿宦跡圖·旋魂再起》：萬曆乙酉，承乏太學，例不朝參，得肆力復治右。蓋左疝趨數年即治之，即所聖佑已疾也。右疝則自弱冠至此，已三十年矣。醫者亦不自揣用前法攻治，自四月廿四日敷藥浸漬入里，至六月初二日大潰，非前如水之易出易進者。水積污成，泥水甚少，不肯流出，別有□衣裹之。既潰，越二日，身如冰冷，寒顫不禁，六月用綿被貂裘覆體不溫，滿室蘆席重圍，不令隙光入目，絕飲食者四日。至初八日薄暮，忽聞或聲作謦欬狀，從庭中漸近房窓。予在床驚曰：此是我聲，豈魂出復還也。遂推被開帷，脫然輕快。明日，食粥有味。月余，太學視事。
↑  《蘇州府志·卷九十九·文苑四》：魏學禮，字季朗，吳縣人，世居閶門。爲諸生，才名籍甚。……萬曆乙亥以歲貢除鎮江府學訓導，御史邢侗按吳，薦於朝，遷國子學正，詔刻十三經註疏，委以校讐，陞廣平府同知，歲儉，飢民揭竿起，學禮慰解即散。鄰郡有冤獄不決，屬學禮一訊得其情。署府篆者再，無纖毫染指。當事有私人臟敗，囑之曲庇，學禮不從，遂嗾巡撫劾罷。歸而故居已售，無棲止，依徐顯卿，僑居宜興，年七十八卒。（舊志參通志）
↑  《试论宜兴亳村陈于泰的评价失真问题》引祁彪佳《宜焚全稿·卷二》周文爙招，《续修四库全书·史部・诏令奏议类》，第492册
↑  《天遠樓集·族谱》
↑  《徐顯卿宦跡圖·幽隴沾恩》
↑  《四庫全書總目提要·卷179》：《天遠樓集》二十七卷（浙江孫仰曾家藏本）明徐顯卿撰。顯卿字公望，號檢菴，長洲人。隆慶戊辰進士，官至吏部侍郎。是集為其嗣子元淓所編，前有王穉登《序》曰：先生卜居陽羨，士大夫莫名先生文，先生亦不自名文也。余與先生雖同枌檟，跡若風馬牛。然第聞人言，先生長者，遂亦長者先生。未幾，先生來過余，每談立言之業，不東向讓三，即南向讓再。余竟莫名先生，而僅識先生長者。是殆有微詞矣。
1 2 3  《一位明代翰林官员的工作履历——徐显卿宦迹图》
↑  《〈徐显卿宦迹图〉研究》
↑  《徐顯卿宦跡圖》附陶鎔題記：官服講幄舊制廢棄已久，此冊存其概略，亦足征崇學重士之盛，帝王往跡有如是也。
↑  《天遠樓集·紀遇詩》